cyanic-selkie/wikianc huggingface dataset:
আলিমুদ্দিন (ক্রিকেটার)
ব্যক্তিগত জীবন
আলিমুদ্দিন ব্রিটিশ ভারতের অজমের শহরে ১৯৩০ সালের ১৫ই ডিসেম্বর জন্মগ্রহণ করেন। ১৯৪৭ সালে পাকিস্তান স্বাধীন হওয়ার পর, তিনি তার পরিবারের সাথে করাচীতে চলে যান। এরপর তিনি লন্ডনে বসবাস শুরু করেন এবং বাকি জীবন অবিবাহিত থেকে তার পরিবারে দেখাশোনা করতে থাকেন। পাকিস্তান আন্তর্জাতিক এয়ারলাইন্স (পিআইএ) তাকে লন্ডন হিথ্রো বিমানবন্দরে কাজ করার একটি সুযোগ দেয়। তার দুই ভাই, সালিমুদ্দিন ও আজিমউদ্দিন, উভয়েই ফার্স্ট ক্লাস ক্রিকেটের খেলোয়াড় ছিলেন। তার ভাতিজা, জেমস উদ্দিন, সালিমুদ্দিনের ছেলে, তিনিও একজন ক্রিকেটার এবং বর্তমানে তিনি ইংল্যান্ডে সেমি-প্রফেশনাল হিসেবে খেলছেন।
মৃত্যু
২০১২ সালের ১২ই জুলাই, আলিমুদ্দিন লন্ডনের হ্যারোতে অবস্থিত নর্থউইক পার্ক হাসপাতালে মৃত্যুবরণ করেন। তিনি হৃদরোগ ও শ্বাসনালীর রোগে ভুগছিলেন। উপরন্তু তার কিডনিও বিকল হয়ে তিনি তখন যাওয়ায় ডায়ালাইসিস প্রক্রিয়ার মধ্যেও ছিলেন। পাকিস্তান ক্রিকেট বোর্ড (পিসিবি) তার মৃত্যুতে শোক ও তার পরিবারের প্রতি সমবেদনা জানিয়ে একটি লিখিত স্বীকারোক্তি প্রকাশ করে।
পর্তুগালে উন্মুক্ত প্রবেশাধিকার
ডান|থাম্ব| পর্তুগাল ১৯৯০-২০১৮ এ উন্মুক্ত প্রবেশাধিকার প্রকাশনাগুলির বৃদ্ধি পর্তুগালে, মিনহো ইউনিভার্সিটি ২০০৩ সালে উন্মুক্ত প্রবেশাধিকার সংগ্রহস্থল তৈরি এবং ২০০৪ সালে স্ব-সংরক্ষণাগারের একটি প্রাতিষ্ঠানিক নীতির সংজ্ঞা দিয়ে প্রথম উন্মুক্ত প্রবেশাধিকারের উদ্যোগ গ্রহণ করেছিল। পরের বছরগুলিতে পর্তুগাল সাইইএলও শুরু করেছিল, বেশ কয়েকটি উচ্চশিক্ষা প্রতিষ্ঠানে ওপেন অ্যাক্সেস জার্নাল প্রকাশ করতে এবং নতুন সংগ্রহস্থল তৈরী করতে। পর্তুগালের উন্মুক্ত প্রবেশাধিকার বৈজ্ঞানিক সংগ্রহস্থল (আরসিএএপি) ২০০৮ সালে চালু হয়েছিল।
২০০৯ সালের অক্টোবরে পর্তুগাল এবং ব্রাজিলের বিজ্ঞান ও প্রযুক্তি মন্ত্রীদের মধ্যে স্বাক্ষরিত একটি চুক্তির পরে, ২০১০ সালের নভেম্বর মাসে পর্তুগালের ব্রাগায় প্রথম লুসো-ব্রাসিলিয়ান ওপেন অ্যাক্সেস সম্মেলন অনুষ্ঠিত হয়েছিল।
দেশের প্রধান বৈজ্ঞানিক গবেষণা তহবিল সংস্থা, ফান্ডাসাও প্যারা এ সিসনিয়া ই টেকনোলজিয়া (বিজ্ঞান ও প্রযুক্তি ফাউন্ডেশন, এফসিটি) এর উন্মুক্ত প্রবেশাধিকার নীতিগুলি ২০১৪ সালের ৫ মে কার্যকর হয়।
সংগ্রহস্থল
ডিজিটাল উন্মুক্ত প্রবেশাধিকার সংগ্রহস্থলগুলিতে পর্তুগালের প্রচুর বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, তথ্য এবং অন্যান্য গবেষণা আউটপুট রয়েছে যা পড়া মুক্ত ।
আরো দেখুন
ডান|থাম্ব| বিভিন্ন পর্তুগিজ সংগ্রহস্থলগুলিতে উন্মুক্ত প্রবেশাধিকার প্রকাশনা, মার্চ ২০১৮
দ্বিতীয় সুলাইমান
দ্বিতীয় সুলাইমান (১৫ই এপ্রিল, ১৬৪২ – ২২/২৩শে জুন, ১৬৯১) (উসমানীয় তুর্কি: سليمان ثانى সুলাইমান-ই-সানি) ১৬৮৭ সাল থেকে ১৬৯১ সাল পর্যন্ত উসমানীয় সাম্রাজ্যের সুলতান ছিলেন।
প্রাথমিক জীবন
দ্বিতীয় সুলাইমান কন্সটান্টিনোপলের তোপকাপি প্রাসাদে জন্মগ্রহণ করেন। তার জীবনের অধিকাংশ সময়ই তিনি প্রাসাদের কেফসে কাটান। এটি একধরনের বিলাসবহুল বন্দীশালা। রক্তসম্পর্কীয় যুবরাজরা যাতে বিদ্রোহ করতে না পারে তার জন্য এতে তাদের আটকে রাখা হত। তার মা কাটরিন সালিহা দিলাশুব সুলতান ছিলেন একজন সার্বিয়ান রমণী।
উসমানীয়-হাবসবার্গ‌ যুদ্ধ
ক্ষমতায় আরোহণের পরপরই উসমানীয়রা মোহাচের দ্বিতীয় যুদ্ধে পরাজিত হয়। তার একার পক্ষে সম্ভব না হওয়ায় তিনি কোপরুলু ফাজিল মোস্তাফা পাশাকে উজিরে আজম হিসেবে নিযুক্ত করেন। এরপরও যখন রাশিয়া ইউরোপীয় শক্তির সাথে মিত্রতা করে, উসমানীয়রা ক্রিমিয়ান অভিযানে ব্যাপকভাবে পরাস্ত হয়।
কোপরুলুর নেতৃত্বাধীনে উসমানীয়রা সার্বিয়ায় অস্ট্রিয়ান অগ্রযাত্রাকে থামাতে সক্ষম হয় এবং স্লাঙ্কামেনের যুদ্ধে অস্ট্রিয়ান বাহিনী কর্তৃক কোপরুলু ফাজিল মোস্তাফা পাশা মৃত্যুবরণ করার সময় বুলগেরিয়ার উত্থানকে ধ্বংস করতে সক্ষম হয়।
মোগল সাম্রাজ্যের সাথে সম্পর্ক
১৬৮৮ সালে উসমানীয় সুলতান দ্বিতীয় সুলাইমান জরুরীভিত্তিতে উসমানীয়-হাবসবার্গ‌ যুদ্ধের সময় দ্রুতগতিতে এগিয়ে আসা অস্ট্রিয়ানদের বিরুদ্ধে সাহায্য চান। মোগল সম্রাট আওরঙ্গজেব এবং তার সেনাবাহিনী তখন দক্ষিণাত্যের যুদ্ধে মারাঠাদের বিরুদ্ধে লড়াই করছিলেন।
তথ্যসূত্র
[৪৯ বছর]
নিনজা হাতোরি-কুন
নিনজা হাতোরি-কুন (忍者ハットリくん) হল জাপানের জনপ্রিয় মাঙ্গা সিরিজ। যেটি লিখেছেন মোতো আবিকো। এরপরে এটিকে টেলিভিশন ধারাবাহিক,আনিমে সিরিজ,ভিডিও গেমে অভিজোজন করা হয়।
কাহিনী সংক্ষেপ
দশ বছর বয়সের কেনেচি মিতসুবা স্বাভাবিক ছেলে। কেনেচি মিতসুবা প্রাথমিক বিদ্যালয় পড়াশোনা করে। এবং সে তার পড়ালেখায় সংগ্রাম করে। সে জন্মের পর থেকে অলস প্রকৃতির ছেলে। তাই পড়ালেখায় তেমন ভালো না। তাই তার পিতা-মাতা, শিক্ষক তার উপর বিরক্ত থাকে। এই কমিক্সে ডোরেমন কমিক্সের নবিতার    মিল পাওয়া যায়। গল্পে বালক হাতোরি কান্জো কেনেচির বন্ধু। হাতুরি এখন মিতসুবা পরিবারের অংশ। সে ছাড়াও তার ছোট ভাই সিনজো এবং তার ] কুকুর সিসি মারু মিতসুবা পরিবারের অংশ। হাতোরি সবসময় কেনেচি কে বিপদ থেকে উদ্ধার করে। হাতোরি সবসময় কেনেচির উপর নজর রাখে। ইয়ুমিকো হচ্ছে কেনেচির বান্ধবী। কেনেচির ভালোবাসা ইয়ুমিকো। কেমুমাকি হচ্ছে কোগা। কেমুমাকি এবং তার নিনজা বিড়াল কিওকি কেনেচির বিরুদ্ধে বিপদ সৃষ্টি করে। আর হাতুরি কেনেচি কে তাদের চক্রান্তের হাত থেকে রক্ষা করে। মাঝে মধ্যে তাদের বন্ধু জিপ্পো আর সোনাম কেনেচি কে রক্ষা করে।তাদের গল্পে ইসাইওহি নামের এক মেয়ে নিনজা অাছে।সে সবসময় হাতোরিকে হারাতে চায়।সে প্রায়ই নতুন নতুন নিনজা টেকনিক ব্যবহার করে।।কিন্তু রাস্তায় চলার সময় সে দিকভ্রান্ত হয়প যায়।সে কোগা দলের নিনজা।মাঝে মাঝে সে হাতোরির প্রেমে পড়ে যায়।
চরিত্রসমূহ
ওরফে হাতোরি কুন এই সিরিজের মূল চরিত্র। সে একজন ১১ বছরের বালক। যার উচ্চতা ১৪০ সেন্টিমিটার এবং ওজন ৪০ কেজি। হাতোরি'র মূল দুর্বলতা হলো ব্যাঙ এবং টিকটিকি। যখন তার আশেপাশে ব্যাঙ থাকে তখন সে অসহায় হয়ে পড়ে এবং তার কিছু করার থাকে না। সে নীল রংয়ের নিনজা কাপড় পড়ে এবং লাল বেল্ট পড়ে। সে সবসময় ঐসব কাজ করে যেটি সাধারণত একটি ভালো নিনজা করে থাকে। তার শক্তিকে নিনজা মাস্টারের সাথে তুলনা করা যায়। তার একটি অদ্ভুত অভ্যাস আছে যেটি হলো প্রত্যেক বাক্যের শেষে "ডেগোজারো বা নিন নিন" (ডিং ডিং) বলে। তার বান্ধবীর নাম "সুবামি"।
ওরফে শিন-চেন। ক্যানজো'র ছোট ভাই। সে কাঠের তৈরি হাতিয়ার ব্যবহার করে থাকে। সে একজন প্রশিক্ষণরত নিনজা যে তার বড় ভাই ক্যানজো'র মতো হতে চায়। সে লাল রংয়ের নিনজা কাপড় পড়ে থাকে। সে একজন ভালো মনের মানুষ এবং যদি কেউ উত্তেজিত হয় তাহলে সেও উত্তেজিত হয়ে যায়। সে অনেক জোরে কান্না করে যার ফলে মানুষ বিরক্ত হয় এবং তা সবার জন্য অসহনীয় অবস্থা তৈরি করে। তার বয়স ৭ বছর। সে তার বয়সের তুলনায় অন্য বাচ্চাদের থেকে অনেক শক্তিশালী। সে ক্যানজো কে কেমুমাকি'র সাথে মারামারি করার সময় সাহায্য করে থাকে। হিন্দি সংস্করণে তিনি একজন তোতলা।
একজন নিনজা কুকুর যে কেনিচি'র সাথে থাকে। সে ক্যানজো এবং শিনজো'র সাথে এখানে এসেছিল। সে একটি অলস কুকুর যে সবসময় ঘরে থাকতে পছন্দ করে। সে এবং শিনজো সবমসময় সমস্যা তৈরি করে। সে যখন অতিরিক্ত রেগে যায় তখন আগুনের গোলায় পরিণত হয়। সে এক প্রাণী থেকে অন্য প্রাণীতে পরিণত হওয়ার ক্ষমতা রাখে। তার শরীরের পশমের রং হলুদ। তার কপালে একটি দাগ আছে যেটি তার নিনজা হওয়ার পরিচয় বহন করে। সে সকল ধরনের মজাদার খাবার খেতে পছন্দ করে, বিশেষ করে ফিশ সসেজ এবং চকলেট রোল। হিন্দি সংস্করণে তিনি শিশুমানু নামে পরিচিত এবং "কাবাডি-কাবাডি" ডার সংলাপ।
একজন প্রাথমিক বিদ্যালয়ের ছাত্র যার বয়স ১০ বছর। সে পড়ালেখায় অনেক দুর্বল। সে ইয়ুমিকো কে পছন্দ করে। কেমুমাকিও ইয়ুমিকো কে পছন্দ করে। হাতোরি তাকে সব ধরনের পরিস্থিতিতে সাহায্য করে। (একটি পর্বে দেখা যায় কেনেচি পুর্ণ প্রশিক্ষণ প্রাপ্ত নিনজা হতে চায়) সে তার মায়ের কথাবার্তা শোনে না যার ফলে তার মা তাকে প্রায় সময় বকা দেয়। সে ভালোভাবে পড়াশুনা না করলেও আরেকজনকে সাহায্য করার একটি ভালো অভ্যাস রয়েছে তার মধ্যে। সে সবমসময় কেমুমাকি'র কুটবুদ্ধিতে আটকে যায়।সে একটুতেই ভেঙে পড়ে এবং কেঁদে ফেলে।
ওরফে সুবামি-কো একজন কুনোইচি যে হাতোরি-কুন এর সহপাঠী। সে হাতোরি কে পছন্দ করে এবং সবমসময় তাকে বিয়ে করতে চায়। সে কেমুমাকি এবং কাগেচিয়ো কে অপছন্দ করে। সে গোলাপি রংয়ের নিনজা কাপড় পড়ে থাকে। তার কাছে বাশিঁ সহ পাচঁ ধরনের কাঠের হাতিয়ার রয়েছে।
সে নিনজা হাতোরি'র একজন প্রতিপক্ষ। তার একটি বিড়াল রয়েছে যার নাম কাগেচিয়ো (কেমুজো) যে সবমসময় সমস্যার সৃষ্টি করে। সে সবমসময় শিনজো-হাতোরি'র সাথে প্রতিযোগিতা করে। তার বয়স ১১ বছর। সে কেনেচি থেকে উচ্চতায় ছোট কিন্তু তার থেকে বেশি শক্তিশালী এবং সামর্থ্যবান। সে ইয়ুমিকো-চেন এর জন্য কেনেচি'র সাথেও প্রতিযোগিতা করে। শুধুমাত্র কোগাইচি, কেনেচি এবং ক্যানজো'র পরিবার জানে তার দুই ধরনের জীবন সম্পর্কে। সে একজন সাধারণত বালক হয়ে কেনেচি'র বিদ্যালয়ে কেনেচি'র সাথে একই শ্রেণীতে পড়ে। তার পিতামাতা কে তা এখনো অজানা। তবে কিছু কিছু পর্বে তার মা কে দেখা যায়।
এটি একটি বিড়াল যেটি কেমোমাকি'র পোষা। এই সিরিজে বিড়ালটি কেমোমাকি'র পরিকল্পনায় একটি বড় দায়িত্ব পালন করে, এবং কেমোমাকি কে সাহায্য করে। কেমোমাকি'র বেশিরভাগ পরিকল্পনা সার্থক হয় না এই বিড়ালটির জন্য। কারণ সে কেমোমাকি থেকে পর্যাপ্ত প্রশিক্ষণ পায়নি ফলে সে বেশিরভাগ সময়ই রাস্তায় শুয়ে থাকে। কয়েকটি এপিসোডে দেখা যায় হাতোরি তাকে বাঁচায়। বেশিরভাগ সময় শিশিমারু'র সাথে তার দ্বন্দ্ব লেগে থাকে। তার পুরো শরীর সাদা কালো রংয়ের। সে কেনেচি মিতসুবা'র ঘরে লুকিয়ে থাকে এবং সে ও তার বন্ধুদের বিভিন্ন পরিকল্পনার কথা কেমোমাকি কে জানায়। বিভিন্ন পর্বে দেখা যায় সে কেমোমাকি'র কড়াকড়ি আচরণের কারণে তাকে ঘৃণা করে এবং একটি সাধারণ বিড়াল হিসেবে বিলাসবহুল জীবনযাপন করে। সে একটি লোহার থালা তার পিঠে ঘষলে তার শরীরে তড়িৎ শক্তি উৎপন্ন হয়। যদি সে ওই শক্তি বেশি ব্যবহার করে তাহলে সে অনেক দুর্বল অনুভব করে।তিনি বিভিন্ন পর্বে বেসবল খেলায় কিপার হোন।
ওরফে ইয়ুমিকো-চ্যান একজন মেয়ে যে সবমসময় কেনেচি এবং কেমোমাকি'র ঝগড়ার কারণ হয়ে দাড়ায়। সে এই দুজনের সাথে একই স্কুলে এবং একই ক্লাসে পড়ে। কেমোমাকি এবং কেনেচি দুজনই ইয়ুমিকো কে পছন্দ করে এবং তাকে সবমসময় আকর্ষিত করার চেষ্টায় থাকে যার ফলে অনেক সমস্যার সৃষ্টি হয়। বেশিরভাগ সময়ই তাকে বিভ্রান্ত দেখা যায়। অনেক সময় সে হাতোরি'র কাছে যায়। ইয়ুমিকো হাতোরি কে তার বড় ভাই এবং শিনজো কে তার ছোট ভাইয়ের নজরে দেখে। সে কেনেচি কে পছন্দ করে। অনেক সময় মানুষজন হাতোরি এবং ইয়ুমিকো'র সম্পর্ক কে রোমান্টিক হিসেবে ধরে নেয়। কিছু কিছু এপিসোডে তাদের কে রোমান্স করতে দেখা যায়। সে পিয়ানো বাজাতে পছন্দ করে এবং মিষ্টি আলু অপছন্দ করে।সে হলুদ রঙয়ের একটি পাখি পোষে। জিপ্পো একটি দৈত্যকৃতির নিনজা কচ্ছপ। সে নিনজা হাতোরির ইগা গ্রামের অংশীদারদ। তিনি ১৯৮১-এর নিনজা হাতোরি-কুন এনিমে পরবর্তী অংশে উপস্থিত হন। জিপ্পো হলো এক বিশালাকার কচ্ছপ। যার ক্রিম শেল এবং সবুজ ত্বক রয়েছে, কপালে এবং বড় চোখগুলিতে একটি ইগা নিনজা চিহ্ন। তিনি গর্জন সহকারে কথা বলেন, তবুও ভয়ভীতি প্রদর্শন করেন না।তার বৃহদাকৃতির শরীর থাকূ সত্ত্বেও সে খুব শান্ত, বন্ধুত্বপূর্ণ এবং সহায়ক। তিনি মাঝেমধ্যে হাতোরি এবং এই গ্যাংয়ের সাথে তাদের দুঃসাহসিক কাজে যোগ দেন। দ্বন্দ্বের সাথে জড়িত থাকার সময়, যদিও তিনি তার প্রতিপক্ষকে আক্রমণ করার সময় আলোকিত করতে পারেন। তিনি কেনিচির স্কুলের একজন যুক্তিবাদী, শ্রদ্ধাশীল ও ন্যায়পরায়ন শিক্ষক।তিনি মাঝে মাঝে খিটখিটে মেজাজি হয়ে যান।তিনি একটি কালো ফ্রেমযুক্ত চশমা পড়েন এবং তিনি খুব কমই ব্রিফকেস ছাড়া অবস্থায় থাকেন।তিনি প্রায়ই হাতোরির কাছ থেকে সাহায্য নিয়ে থাকেন।তিনি তার সহকর্মী অাইকো ম্যাডামকে ভালোবাসেন।তিনি তার শিক্ষার্থীদের উপর প্রায়ই হোমওয়ার্কের বোঝা চাপিয়ে দেন।তার একটি পুত্র রয়েছে এবং তার সাথে সম্পর্ক বেশ ভালো। তার মাকে বেশ কয়েকটি পর্বে দেখা যায়।তার মা মি.কোইকে-কে কড়া শাসনের মধ্যে রাখেন।
তিনি হলেন কেনিচির স্কুলের একজন বিষয় শিক্ষক।তিনি তার,শিক্ষার্থীদেরজে পিয়ানো বাজানো, রান্না করা ইত্যাদি শেখাব।তার ক্লাসের ইয়ুমিকো ভালো ছাত্রী হিসেবে খ্যাত।তিনি কমলা রঙের জামা পড়েন এবং মাথায় একটি হলুদ হেডব্যান্ড।মি.কোইকে তার উপর অাকর্ষিত হোন।
জসীম উদ্দিন মন্ডল
জসীম উদ্দিন মন্ডল (১৯২০ - ২ অক্টোবর ২০১৭) বাংলাদেশের একজন বামপন্থী বৃটিশবিরোধী আন্দোলনের অন্যতম নেতা, প্রখ্যাত শ্রমিক নেতা এবং বাংলাদেশের কমিউনিস্ট পার্টির কেন্দ্রীয় কমিটির সদস্য ছিলেন।
জন্ম ও পারিবারিক পরিচিতি
১৯২২ সালে অবিভক্ত ভারতের নদীয়া জেলার কালিদাসপুর গ্রামে তিনি জন্ম গ্রহণ করেন। যুব বয়সে ১৯৩৯ সালে তিনি রেল ইঞ্জিনে কয়লা ফেলার শ্রমিক হিসেবে কর্মজীবন শুরু করেন। এ থেকে শ্রমিক শোষণের চিত্র দেখে তিনি প্রতিবাদী হয়ে ওঠেন। একদিকে দারিদ্রতা অন্যদিকে অত্যাচার তাকে বিৃটিশ রেল কোম্পানীর বিরুদ্ধে ধীরে ধীরে আন্দোলনে উদ্বুদ্ধ করে, তিনি হয়ে ওঠেন জীবনের রেলগাড়ির অগ্রযাত্রার পথিক। তার পিতা হাউস উদ্দিন মন্ডলও রেলওয়েতে চাকুরি করতেন। তার স্ত্রী ও বড় ছেলে ইতিপূর্বে মারা গেছেন, বর্তমানে তার ৫ মেয়ে ও নাতি-নাতনি রয়েছেন।
কর্মজীবন
কিশোর বয়সেই জসিম মন্ডল দেখা পেয়েছিলেন মহাত্মা গান্ধীর। তখন তিনি জানলেন অসহযোগ আন্দোলনে যোগ দেওয়া ব্যক্তিদের কথা। ১৯৪২ এর আগস্ট শুরু হয় ঐতিহাসিক ভারত ছাড় আন্দোলন বৃটিশদের বিরুদ্ধে। চাকুরি করা তখন বেশ কঠিন ছিল। মাসে ১৭ টাকা বেতনে সহকারী ফায়ারম্যান হিসেবে চাকুরি করতে হতো। পাকিস্তানের সামরিক স্বৈরশাসনের বিরুদ্ধে আন্দোলন, শ্রমিক এলাকায় সক্রিয়ভাবে আন্দোলন, স্বাধীনতা সংগ্রাম ও মুক্তিযুদ্ধে অংশগ্রহণ এবং একজন সংগঠকের ভূমিকা পালন করেন। অনেকবার তিনি কারাভোগ করেছেন। তিনি শ্রমিক-জনসভাগুলোতে সাধারন ভাষায় সুন্দরভাবে বক্তব্য দিতে পারতেন বলে তার সমাবেশগুলোতে প্রচুর মানুষ উপস্থিত হতো।
দ্বিতীয় বিশ্বযুদ্ধ
কমরেড জসিম মণ্ডল দ্বিতীয় বিশ্বযুদ্ধে সৈনিক হিসেবে যোগ দিয়েছিলেন। তার কাঁধে লেখা ছিল 'আইই (ইন্ডিয়ান ইঞ্জিনিয়ার্স)'। মুম্বাই, মাদ্রাজসহ বিভিন্ন বন্দর থেকে যেসব কামান, বারুদের গাড়ি আসত, সেগুলো ট্রেনে আসামে পৌঁছে দিতেন। ট্রেনের ইঞ্জিনের বয়লারে কয়লা ভরতেন। ১৯৪০ থেকে ১৯৪৫ সাল পর্যন্ত যুদ্ধে নানাবিধ সাহায্য করেছেন।
ছেচল্লিশের দাঙ্গা
ছেচল্লিশের দাঙ্গায় জসিম মণ্ডল বীরোচিত ভূমিকা পালন করেন। শিয়ালদহ থেকে রানাঘাটের উদ্দেশে ট্রেন ছেড়েছিল। প্রায় ৫০০ জন দাঙ্গাবাজ ট্রেন লাইনের উপর লাল কাপড় নিয়ে দাড়িয়ে ছিল, যাতে ট্রেন থামে এবং ট্রেনের যাত্রীরা দাঙ্গার শিকার হয়। সে সময় কমরেড জসিম এক অসম সাহসিকতার কাজ করেন। তিনি ট্রেনের চালককে বলেন; ট্রেনে যাত্রী ৫০০০ জন, পক্ষান্তরে দাঙাবাজ ৫০০ জন, পাচঁহাজার যাত্রীকে বাচাঁনোর জন্য ওই দাঙ্গাবাজদের উপরেই ট্রেন চালিয়ে দিতে হবে। কথামত ট্রেনচালক সেই কাজ করেন। কতজন দাঙ্গাবাজ মারা গিয়েছিল তার সঠিক পরিসংখ্যান কেউ করেনি। তবে কমরেড জসিমের দৃঢ় চিত্তের কারণে বেচেঁ গিয়েছিল প্রায় পাঁচ হাজার মানুষের প্রাণ।
খুদবিরোধী আন্দোলন
খুদবিরোধী আন্দোলন চলাকালে মুসলিম লীগের মন্ত্রী আবদুর রব নিশতার সৈয়দপুরে রেল কারখানা দেখতে গিয়েছিলেন। সেখানে কমরেড জসিম সহ আরো অনেক শ্রমিকই গিয়েছিলেন। মন্ত্রী শ্রমিকদের সাথে কথাবার্তার পর বললেন, 'এদের বহু চাহিদা, এখন কথা বলার সময় নেই। চলে যাব। ' মন্ত্রীর এই কথায় সামাদ নামের কমিউনিস্ট সমর্থক এক শ্রমিক রেলের কম্পাউন্ডে উঠে ট্রেন জোড়া লাগানোর আংটা কেটে দেয়। পার্বতীপুর যাওয়ার জন্য যখন ইঞ্জিন চালু করা হলো, গোটা ট্রেন অচল হয়ে গেল। কর্মকর্তারা মন্ত্রীকে বললেন, 'আপনার ট্রেন শ্রমিকরা কেটে রেখেছে। কীভাবে যাবেন?' তখন মন্ত্রী বললেন, 'ঠিক আছে, শ্রমিকদের কথা শুনব। ' পরে শ্রমিকদের রেশনে খুদের বদলে চাল দেওয়া হলো।
উদীচির জন্মলগ্নে
১৯৫৪ সালে ৯২-এর ক-ধারায় কমরেড জসিম গ্রেপ্তার হয়েছিলেন। রাজশাহী, ঢাকা জেলে ছিলেন। ঢাকা জেলে সত্যেন সেন, নগেন সরকার, শহীদুল্লাহ কায়সারের সেসময় সান্নিধ্যে এসেছিলেন। সত্যেন সেন, নগেন সেনকে জসিম গুরু মানতেন। জসিম সর্বদাই বলতেন 'দাদা, এ দেশের মানুষ গান খুব পছন্দ করে। মুকুন্দ দাসের মতো একটি গানের দল না বানাতে পারলে এ দেশে বিপ্লব হবে না। ' রণেশদা (দাশগুপ্ত), সত্যেনদা বসে আলাপ করে এক দিন বললেন, 'হ্যাঁ গানের দল হবে'। কি নাম হবে, তা নিয়ে নানা চিন্তাভাবনা চলছিল। শেষে একদিন ঠিক হলো, নাম হবে উদীচী। অর্থাৎ পূর্ব দিক থেকে যে আলোর উদয় হয়। ঢাকা জেলের ২৬ নম্বর সেলে সত্যেন সেন উদীচীর জন্ম দিলেন। জেল থেকে বেরোনোর পর তারা দল তৈরি করেন।
মুক্তিযুদ্ধে অবদান
কমরেড জসিম ও তার পরিবার প্রথম থেকেই পাকিস্তানের জন্মই স্বীকার করেননি। একাত্তরে ভারতে থাকা অবস্থায় মুক্তিযুদ্ধের পক্ষে ভূমিকা রাখেন জসিম মণ্ডল। জসিমের স্ত্রী, ছেলে-মেয়ে, অর্থাৎ পরিবারের প্রত্যেক সদস্যের সবাই মুক্তিযোদ্ধা ছিলেন। রাজাকারদের দেওয়া সেই তথ্যের ভিত্তিতে তাই যুদ্ধের সময় পুরো ঈশ্বরদীতে কোনো বাড়িতে অগ্নিসংযোগ করা না হলেও; প্রচণ্ড হিংসাবশত তার বাড়ি পুড়িয়ে খুঁটি পর্যন্ত তুলে নিয়ে যাওয়া হয়েছিল। পরে সেই জমি বিক্রি করে তারা খেয়েছেন। তারা; কুষ্টিয়া-পাবনা সেক্টরে গেরিলা বাহিনীতে কুষ্টিয়ার কমিউনিস্ট জাহিদ রুমীর অধীনে যুদ্ধ করেছেন। জসিমের পুরো পরিবারের মুল কাজ ছিল—দেশের ভেতরে যাওয়া ও যুদ্ধের জন্য ছেলেদের জোগাড় করা, যারা সীমান্তের ভেতরে বউ, ছেলে-মেয়ে নিয়ে আছে, তাদের দেখভাল করা। ভারতে ট্রেনিং নেওয়ার পর মুক্তিযোদ্ধাদের দেশে নিয়ে গিয়ে পৌঁছে দেওয়া। গ্রামগুলোতে তাদের অনেক নিরাপদ ঘাঁটি ছিল। জলপাইগুড়ি, দিনহাটাসহ সব সীমান্তে ঘুরে বেড়াতেন এই বিপ্লবী। মুক্তিযুদ্ধের সময় গোটা ভারতের অর্ধেক চষেছিলেন তিনি। ইন্দ্রজিৎ গুপ্ত, রণেশ মিত্র, ইলা মিত্রের কাজই ছিল মুক্তিযোদ্ধাদের অর্গানাইজ করা। কে কোথায় ট্রেনিং নিয়ে এসেছে, ক্যাম্পে জায়গা হচ্ছে কি না সব দেখাশোনা করা। এই বিপ্লবী মানুষটার দুই মেয়েকে জ্যোতি বসু মুক্তিযোদ্ধাদের ক্যাম্পে কাজ দিয়েছিলেন। তবুও তার মেয়েরা কেউ মুক্তিযোদ্ধার সনদ পাননি।
পলায়নপর জীবন
জসিম মণ্ডলকে অসংখ্যবার পালিয়ে থাকতে হয়েছিল। পাকিস্তান আমলে কমিউনিস্ট পার্টি নিষিদ্ধ থাকায় বিভিন্ন জায়গায় লুকিয়ে ছিলেন। জিয়াউর রহমানের শাসনামল, এরশাদের শাসনামলেও খেটেছেন জেল। পালিয়ে থাকা অবস্থায় পাকিস্তানের সামরিক স্বৈরশাসনের বিরুদ্ধে বিভিন্ন আন্দোলন করেছিলেন, অংশগ্রহণ করেছিলেন শ্রমিক এলাকার বিভিন্ন সক্রিয়ভাবে আন্দোলনে। মহান স্বাধীনতা সংগ্রাম ও মুক্তিযুদ্ধে একজন সংগঠকের ভূমিকা পালন করেন।
শিক্ষায় অবদান
জসিম উদ্দিন মণ্ডলের নিজস্ব কোনো বাড়ি ছিল না। বন্দোবস্ত নেওয়া সরকারি এক খণ্ড জায়গায় তিনি বসবাস করতেন। বাড়ির পাশেই নিজ উদ্যোগে ১৯৯৬ সালে একটি প্রাথমিক বিদ্যালয় গড়ে তোলেন। বিদ্যালয়ের নাম রেখেছিলেন পশ্চিম টেংরী সরকারি প্রাথমিক বিদ্যালয়।
মৃত্যু
বার্ধক্যজনিত অসুস্থতায় জসিম মন্ডলকে ৩০ সেপ্টেম্বর ঢাকার একটি হাসপাতালে ভর্তি করা হয়। সেখানে চিকিৎসাধীন অবস্থায় ২০১৭ সালের ২ অক্টোবর সকাল ৬টায় তিনি শেষ নিঃশ্বাস ত্যাগ করেন। মৃত্যকালে তার বয়স হয়েছিল ৯৭ বছর। পরদিন ৩ অক্টোবর তার মৃতদেহ জাতীয় শহীদ মিনার প্রাঙ্গণে রাখা হয় এবং যোহরের নামাযের পর ঢাকা বিশ্ববিদ্যালয় মসজিদ প্রাঙ্গণে তার জানাযা সম্পন্ন হয়। এরপর একইদিন সন্ধ্যায় রাজবাড়ী ও কুমারখালীতে এবং রাতে কুষ্টিয়া সদরে তার আরো ৩টি জানাযা অনুষ্ঠিত হয়। অতঃপর, ৪ অক্টোবর তারিখ সকাল ৭ ঘটিকায় তার পৈতৃক নিবাস কুষ্টিয়ার দৌলতপুরের হৃদয়পুর-ছাতারপাড়ায় আরেকটি জানাযা শেষে তাকে ঈশ্বরদী পৌর গোরস্থানে এনে দাফন করা হয়।
কেনা জেমস
কেনা জেমস (জন্ম: ২৭ আগস্ট ১৯৯৫, ইভানসভিলে, ইন্ডিয়ানা) একজন মার্কিন পর্নোগ্রাফিক অভিনেত্রী এবং আদিরসাত্মক মডেল।
জীবনী
কেনা জেমস ১৯৯৫ সালের আগস্টে ইন্ডিয়ানা রাজ্যের ইভানভিল শহরে জন্মগ্রহণ করেছিলেন।
তিনি ১৯ বছর বয়সে ২০১৪ সালে পর্নোগ্রাফি অভিনেত্রী হিসাবে আত্মপ্রকাশ করেছিলেন। অভিনেত্রী হিসাবে তিনি গার্লফ্রেন্ডস ফিল্মস, ব্ল্যাকড, এক্স-আর্ট, ডিজিটাল প্লেগ্রাউন্ড, নিউ সেনসেশনস, ভিক্সেন, রিয়েলিটি কিংস, মাইল হাই, পেন্টহাউস, এলিগ্যান্ট অ্যাঞ্জেল, পিউর ট্যাবু, ডিপার, ব্রাজার্স বা জিরো টলারেন্সের মতো প্রযোজনা সংস্থাগুলির হয়ে কাজ করেছেন।
চলচ্চিত্রে অভিষেকে পর থেকে কেনা জেমস সমকামী আবহ-যুক্ত সিনেমা এবং দৃশ্যেই একচেটিয়াভাবে অভিনয় করেছেন। ২০১৭ সালে এসে তিনি অভিনেতা জেমস দ্বীনের সাথে তিনি ক্যামেরার সামনে প্রথম দৃশ্যের শুটিং করেছিলেন।
তিনি অভিনেত্রী হিসাবে ৪৬০ টিরও বেশি ছবির শুটিং করেছেন।
তাঁর কয়েকটি চলচ্চিত্র হ'ল আ লেসবিয়ান রোম্যান্স, আ সফট টাচ, বেস্ট অব উইবিয়ং সিস্টার্স, ফ্যানটাসি ফ্যাক্টরি, ফাস্ট লাভ, লেসবিয়ান ম্যাসেজ, মিয়া লাভস গার্ল, মিসিং: আ লেসবিয়ান ক্রাইম স্টোরি, প্যারাডাইজ সিটি এবং স্টপ ফাকিং মাই ফ্র্যান্ডস ।
ছিংচিং মসজিদ
কিংজিং মসজিদ বা আশাব মসজিদ নামেও পরিচিত। চীনের ফুচিয়েন প্রদেশের কোয়ানজু শহরে টুমেন স্ট্রিটে অবস্থিত একটি মসজিদ।
স্থাপত্য
মসজিদের নামাজঘরটি দুইতলা বিশিষ্ট ভবন। নামাজঘরের অভ্যন্তরের প্রাচীরটি পাথর দিয়ে তৈরি এবং পাথরে কোরানের আয়াত দিয়ে খোদাই করা হয়েছে। মসজিদের প্রধান প্রবেশপথ সবুজ পাথরে তৈরি করা হয়েছে।
বাংলাদেশী ১ টাকার নোট
বাংলাদেশী ১ টাকার নোট (৳১) হল ১০০ পয়সা সমন্বয়ে তৈরি একটি নোট। ১৯৭২ সালে প্রথম বাংলাদেশে এক টাকার নোট ইস্যু করা হয়। বর্তমানে এই নোটটি স্বল্পপ্রচলিত। এই নোটটি সর্বশেষ ১৯৭৯ সালে ইস্যু করা হয়। এক টাকার নোটটি দেশটির জাতীয় ব্যাংকের গভর্নরের নয় বরং অর্থ সচিবের স্বাক্ষরযুক্ত একটি নোট।
ইতিহাস
এক টাকার নোট প্রথম ১৯৭২ সালের ৪ঠা মার্চ ইস্যু করা হয়। এই নোটে মানচিত্রের মধ্যে বিন্দুর মাধ্যমে রাজধানী ঢাকাকে দেখানো হয়েছে। বর্তমানে নোটটি অপ্রচলিত। ১৯৭৩ সালের ২রা মার্চ ইস্যু করা হয় পুনরায় এক টাকার নোট, যে নোটে বাংলাদের জাতীয় প্রতীক সংযোজন করা হয়। সামনে মুঠো ভর্তি ধানের শীষ ও পিছনে শাপলা প্রতীক রয়েছে। ১৯৭৩ সালের ১৮ই ডিসেম্বর পুনরায় এক টাকার নোট ইস্য করা হয়। যার সামনে মহিলার ধান ভানার চিত্র ও পিছনে মুঠো ভর্তি ধানের শীষ আর শাপলা। এই নোটটি ১৯৭৯ সাল পর্যন্ত চালু ছিল, বর্তমানে যা অপ্রচলিত। ১৯৭৯ ৩রা সেপ্টম্বর সর্বশেষ এক টাকার নোট ইস্যু করা হয়।
বৈশিষ্ট্য
সর্বশেষ ইস্যুকৃত নোটে বাঘের জলছাপ রয়েছে। সামনে জাতীয় ফুল শাপলা ও পিছনে ৩টি হরিণের ছবি রয়েছে।
তৈয়্যব শাহ
সৈয়দ মুহাম্মদ তৈয়্যব শাহ একজন আধ্যাত্নিক সুফি সাধক। তিনি ১৩৩৬ হিজরী ১৯১৬ সালে সিরিকোটের শেতালু শরীফে জন্মগ্রহণ করেন। তার পিতা সৈয়দ মুহাম্মদ আহমদ শাহ এবং তার খলিফাও ছিলেন। তার ছোট সন্তান পীর সাবির শাহ পাকিস্তানের খাইবার পাখতুনখোয়ার সাবেক মুখ্যমন্ত্রী ছিলেন।
পরিবার
তৈয়্যব শাহ পাকিস্তানের খাইবার পাখতুনখোয়া প্রদেশের হরিপুরের সিরিকোটের শেতালু শরীফে ১৯১৬ সালে জন্মগ্রহণ করেন। তার পিতা সৈয়দ আহমদ শাহ সিরিকোটি একজন বিখ্যাত সুফি সাধক। সৈয়দ মুহাম্মদ গীসুদারাজ প্রথম ও সৈয়দ মুহাম্মদ মাসুদ মাশওয়ানির মাধ্যমে তার বংশ ৪০টি ধারায় ইসলামের নবী হজরত মুহাম্মদ (দ.) পর্যন্ত পৌঁছায়।
শিক্ষা জীবন
তিনি তার পিতার তত্ত্বাবধানে ১১ বছর বয়সে কোরআন হিফজ করেন এবং তাফসীর, ফিক্বহ, নাহু, উসুল, সারুফ, মানতিক, আক্বাইদ, মা'রিফাত, হিকমাত, ত্বরিকতের শিক্ষা তার পিতা থেকে নেন। তিনি হরিপুরের দারুল উলুম ইসলামিয়া রহমানিয়াতে পড়াশুনা করেন। তিনি তাফসীর ও হাদিসের বিশেষ শিক্ষা নেন সরদার আহমেদ লাইলপুরী এবং আব্দুর রহমান ও আব্দুল হামিদ থেকে শিক্ষা নেন।
তরিকত প্রচার
১৯৪২ সালে ২৬ বছর বয়সে তরিকত প্রচারে তৈয়্যব শাহ বাংলাদেশে আসেন।
ধর্মীয় অবদান
তৈয়্যব শাহ সুন্নিয়তের অগ্রগতিতে বাংলাদেশের শহর এবং দূরস্থিত অঞ্চলগুলোতে অবদান রাখেন। তিনি সুন্নিয়ত এবং ত্বরিকা-এ-আলিয়া কাদেরিয়ার বিস্তার করেন মধ্যপ্রাচ্যে, বার্মার (বর্তমান মায়ানমার) রেঙ্গুনে। তিনি বার্মার (বর্তমান মায়ানমার) রেঙ্গুনে, পাকিস্তান এবং বাংলাদেশ এ অনেক মাদ্রাসা প্রতিষ্ঠা করেন। যেমন- বাংলাদেশে মোহাম্মদপুর কাদেরিয়া তৈয়্যবিয়া আলিয়া (মোহাম্মদপুর, ঢাকা), মাদ্রাসা-এ- তৈয়্যবিয়া ইসলামিয়া সুন্নিয়া (হালিশহর, চট্টগ্রাম), মাদ্রাসা-এ- তৈয়্যবিয়া তাহেরিয়া সুন্নিয়া ও মসজিদ কমপ্লেক্স (কালুরঘাট, চট্টগ্রাম), মাদ্রাসা-এ-তৈয়্যবিয়া অদুদিয়া সুন্নিয়া (চন্দ্রঘোনা, চট্টগ্রাম) ইত্যাদি, পাকিস্তানের করাচির আওরঙ্গী টাউনে মাদ্রাসা-এ- তৈয়্যবিয়া ও মায়ানমারে মাদ্রাসা-এ- আহলে সুন্নাত।
এছাড়াও তিনি নবী মুহাম্মদ (দ.)'র শুভাগমনের দিন উপলক্ষে বাংলাদেশে আয়োজিত বর্ণাঢ্য শোভাযাত্রা "জশনে জুলুসে ঈদে মিলাদুন্নবী"র পথিকৃৎ।
সাংগঠনিক অবদান
তৈয়্যব শাহ ১৯৮৬ সালে গাউসিয়া কমিটি বাংলাদেশ প্রতিষ্ঠা করেন এবং আরো মজলিশে গাউসিয়া সিরিকোটিয়া পাকিস্তান প্রতিষ্ঠা করেন। তিনি সুন্নি রাজনৈতিক সংগঠন বাংলাদেশ ইসলামী ছাত্রসেনা'র এবং আরো অনেক ধর্মীয় সংগঠনের পৃষ্ঠপোষক ছিলেন।
প্রকাশনায় অবদান
১৯৭৬ সালের ১৬ ডিসেম্বর তারিখে তিনি বাংলা ভাষায় সুন্নিয়ত ভিত্তিক সাহিত্য প্রকাশনার উপর গুরুত্বারোপ করে মাসিক তরজুমান-এ-আহলে সুন্নাত প্রকাশের নির্দেশ দেন এবং জানুয়ারি ১৯৭৭ সাল থেকে আনজুমান থেকে এ প্রকাশনার যাত্রা শুরু হয় এবং পরবর্তীতে নিবন্ধন লাভের পর অদ্যাবধি সুন্নিয়তের শীর্ষস্থানীয় মাসিক প্রকাশনার ক্ষেত্রে এখনো প্রধান এবং প্রাচীনতম এই মাসিক তরজুমান।
মৃত্যু
তৈয়্যব শাহ ১৪১৩ হিজরীর ১৫ ই জ্বিলহজ্জ, ১৯৯৩ সালের ৭ ই জুন সোমবার সকাল ৯.০০ টার দিকে শেতালু শরীফে মৃত্যুবরণ করেন।
অখিল ভারতীয় আয়ুর্বিজ্ঞান সংস্থান, ভোপাল
অখিল ভারতীয় আয়ুর্বিজ্ঞান সংস্থান ভোপাল (এইমস ভোপাল) হল একটি চিকিৎসা গবেষণা সরকারি বিশ্ববিদ্যালয় ও জাতীয় গুরুত্বের প্রতিষ্ঠান, যা ভারতের মধ্যপ্রদেশ রাজ্যের ভোপাল শহরের শহরতলি সাকেত নগরে অবস্থিত। এটি প্রধানমন্ত্রী স্বাস্থ্য সুরক্ষা যোজনার (পিএমএসএসওয়াই) অধীনে স্বাস্থ্য ও পরিবার কল্যাণ মন্ত্রক দ্বারা অখিল ভারতীয় আয়ুর্বিজ্ঞান সংস্থান বা অল ইন্ডিয়া ইনস্টিটিউট অব মেডিকেল সায়েন্সসমূহের (এইমস) মধ্যে একটি হিসাবে প্রতিষ্ঠিত হয়।
ইতিহাস
কেন্দ্রীয় সরকার ২০০৪ সালে ঋষিকেশ, ভোপাল, পাটনা, যোধপুর, ভুবনেশ্বর ও রায়পুরে নতুন এইমস স্থাপনের সিদ্ধান্ত নিয়েছিল, যদিও ২০০৩ সালে অটল বিহারী বাজপেয়ীর কার্যকালে ঘোষণাটি করা হয়েছিল, কেন্দ্রে ক্ষমতা পরিবর্তনের কারণে প্রকল্পটি বিলম্বিত হয়েছিল। এইমস ভোপাল ২০১২ সালের সেপ্টেম্বর মাসে তার প্রথম একাডেমিক বিভাগ, সম্প্রদায় ও পারিবারিক ওষুধ (সিএফএম) চালু করে, ২০১৩ সালের জুলাই মাসে ইনস্টিটিউট বডি (আইবি) গঠন করে এবং ২০১৭ সালের জানুয়ারি মাসে স্নাতকোত্তর কোর্স শুরু করে।
ঝাংঝুং
ঝাংঝুং বা শাংশুং পশ্চিম ও উত্তর পশ্চিম তিব্বতের বোন ধর্মাবলম্বী এক প্রাচীন রাজ্য।
বিস্তার
ঝাংঝুং স্গোব-বা (বহিরাঞ্চল), বার-বা (মধ্যাঞ্চল) ও ফুগ-বা (ভেতরের অঞ্চল) এই তিনটি পৃথক অঞ্চল নিয়ে গঠিত ছিল। বহিরাঞ্চলটি পশ্চিমে গিলগিট থেকে পূর্বে গ্নাম-ম্ত্শো হ্রদের নিকটে দংস-রা-খ্যুং-র্দ্জোং পর্যন্ত এবং উত্তরে খোটান থেকে দক্ষিণে চু-মিগ-ব্র্গ্যাদ-সু-র্ত্স-গ্ন্যিস পর্যন্ত বিস্তৃত ছিল। মধ্যাঞ্চলটির নাম র্গ্যা-ম্খার-বার-চদ এবং ভেতরের অঞ্চলটির নাম স্তাগ-গ্জিগ ছিল। ভেতরের অঞ্চলটির সঙ্গে ব্যাক্ট্রীয়া অঞ্চলের সামঞ্জস্য পাওয়া গেলেও মধ্যাঞ্চলের এলাকা সম্বন্ধে এখনো জানা যায়নি। ঝাংঝুং রাজ্যের রাজধানী খ্যুং-লুং দ্ঙ্গুল-ম্খার টি-সে পর্বতের দক্ষিণ পশ্চিমে অবস্থিত ছিল। ঝাংঝুং সত্যই এতো বড়ো রাজ্য ছিল কিনা এনিয়ে দ্বিমত থাকলেও একথা অনস্বীকার্য যে তারা স্বাধীন রাজ্য হিসেবে সমগ্র পশ্চিম তিব্বত রাজত্ব করতেন।
ইতিহাস
thumb|200px|৭৮০ খ্রিষ্টাব্দে [[তিব্বত সাম্রাজ্য|তিব্বত সাম্রাজ্যের অধীনে ঝাংঝুং]]
তিব্বত সম্রাট স্রোং-ব্ত্সন-স্গাম-পো বা খ্রি-ল্দে-স্রোং-ব্ত্সানের মধ্যে কে ঝাংঝুং আক্রমণ করেছিলেন, সে নিয়ে সন্দেহ রয়েছে। যদিও রল্ফ আলফ্রেড স্টেইনের মতে এই আক্রমণ ৬৪৫ খ্রিষ্টাব্দে হয়েছিল কিন্তু জিউ ট্যাংশু গ্রন্থে বলা হয়েছে যে ৬৩৪ খ্রিষ্টাব্দে ইয়াংটং বা ঝাংঝুং ও অন্যান্য কিয়াং জাতি তিব্বতের অধীনস্থ হয়। এরপর ঝাংঝুংয়ের রাজ্য ও নিজের রাজ্যকে মিলিত করে তুয়ুহুন রাজ্যকে পরাজিত করেন।
ঝাংঝুং আক্রমণের ইতিহাস সম্বন্ধে পুরাতন তিব্বতী গ্রন্থে বলা হয় যে, রাজনৈতিক সন্ধির উদ্দেশ্যে তিব্বত সম্রাট স্রোং-ব্ত্সন-স্গাম-পো এবং ঝাংঝুংয়ের রাজা লিগ-ম্যি-র্হ্যা পরস্পরের বোনকে বিবাহ করেন। কিন্তু লিগ-ম্যি-র্হ্যার তিব্বতী স্ত্রী ও স্রোং-ব্ত্সন-স্গাম-পোর বোন সদ-মর-কর তার সঙ্গে খারাপ ব্যবহারের অভিযোগ করলে দুই রাজ্যের মধ্যে যুদ্ধ বাঁধে এবং রাজা লিগ-ম্যি-র্হ্যা নিহত হন। এরফলে এই দুই সাম্রাজ্যকে মিলিত করে বোদ র্গ্যাল-খব নাম রাখা হয়।
স্রোং-ব্ত্সন-স্গাম-পোর উত্তরাধিকারী খ্রি-মাং-স্লোন-র্ত্সানের মৃত্যুর পরে তিব্বত সম্রাট খ্রি-দুস-স্রোং-ব্ত্সনের রাজত্বকালে ঝাংঝুং বিদ্রোহ ঘোষণা করলে সেই বিদ্রোহ দমন করা হয়।.
অ্যামোনিয়াম নাইট্রেট
খননকাজ, কোয়ারি ও স্থাপত্য নির্মাণে বিস্ফোরক হিসেবে অ্যামোনিয়াম নাইট্রেট ব্যবহার করা হয়। এটি এএনএফও বিস্ফোরকের অন্যতম প্রধান উপাদান। উত্তর আমেরিকায় ব্যবহৃত বিস্ফোরকের ৮০%-ই অ্যামোনিয়াম নাইট্রেট। উন্নততর বিস্ফোরক যন্ত্রেও এটি ব্যবহার করা হয়।
তবে অপব্যবহারের ঝুঁকি থাকায় অনেক দেশে অ্যামোনিয়াম নাইট্রেট ব্যবহার করা হয় না। বিংশ শতাব্দীর সূচনালগ্ন থেকে অ্যামোনিয়াম নাইট্রেট বিস্ফোরণের ফলে প্রচুর মানুষ মৃত্যুবরণ করেছেন।
উৎপাদন, বিক্রিয়া ও স্ফটিকীভূত দশা
অ্যামোনিয়া ও নাইট্রিক এসিডের বিক্রিয়ায় অ্যামোনিয়াম নাইট্রেট উৎপন্ন হয়:
উচ্চমাত্রায় তাপোৎপাদী হওয়ার কারণে এ বিক্রিয়াটি অত্যন্ত বিপজ্জনক। ৮৩% বিশুদ্ধ দশার অ্যামোনিয়াম নাইট্রেট হতে অতিরিক্ত পানি বাষ্পীভূত করে দেওয়া হয়; যার ফলে ৯৫% থেকে ৯৯.৯% বিশুদ্ধ অ্যামোনিয়াম নাইট্রেট পাওয়া যায়।
এ প্রক্রিয়ার জন্য যে অ্যামোনিয়ার প্রয়োজন হয়, সেটি হেবার প্রক্রিয়ায় উৎপন্ন করা হয়। হেবার প্রক্রিয়ায় উৎপন্ন অ্যামোনিয়াকে অসওয়াল্ড প্রক্রিয়ায়  জারিত করে নাইট্রিক অ্যাসিড তৈরি করা হয়। নাইট্রোফসফেটের সাহায্যেও নিম্নরূপে অ্যামোনিয়াম নাইট্রেট উৎপন্ন করা হয়:
উৎপাদ ক্যালসিয়াম কার্বনেট ও অ্যামোনিয়াম নাইট্রেট পরিশোধন করা সম্ভব।  তবে অনেক সময় এদের একত্রে ক্যালসিয়াম অ্যামোনিয়াম নাইট্রেটরূপে বাজারজাত করাও হয়ে থাকে ।
নিচের পদ্ধতিতেও অ্যামোনিয়াম নাইট্রেট প্রস্তুত করা যায়:
বিক্রিয়া
অ্যামোনিয়াম নাইট্রেট লবণে অ্যামোনিয়াম ক্যাটায়ন ও নাইট্রেট অ্যানায়ন উপস্থিত।
তাপের সংস্পর্শে কঠিন অ্যামোনিয়াম নাইট্রেট বিযোজিত হয়। ৩০০ ডিগ্রি সেন্টিগ্রেড তাপমাত্রার নিচে অ্যামোনিয়াম নাইট্রেটের বিযোজনের ফলে নাইট্রাস অক্সাইড ও পানি উৎপন্ন হয়:
তবে উচ্চতর তাপমাত্রায় সাধারণত নিচের বিক্রিয়াটি সংঘটিত হয়:
2NH4NO3 → 2N2 + O2 + 4H2O
বিযোজন প্রক্রিয়া তাপোৎপাদী প্রক্রিয়ার হয় এবং এগুলো সংঘটনের ফলে গ্যাসীয় উৎপাদ তৈরি হয়। তবে কোনো কোনো ক্ষেত্রে এ বিযোজন প্রক্রিয়ায় বিস্ফোরণের সৃষ্টি হতে পারে।
তবে বিস্ফোরণের ফলে যে লাল-কমলা বর্ণের সৃষ্টি হয়, তার কারণ হলো মাধ্যমিক উপজাত হিসেবে নাইট্রোজেন ডাইঅক্সাইডের সৃষ্টি।
অ্যামোনিয়াম নাইট্রেট
কতগুলো বিস্ফোরকে উপাদান হিসেবে অ্যামোনিয়াম নাইট্রেট ব্যবহার করা হয়। এগুলোর মধ্যে রয়েছে-
(১)অ্যাস্ট্রোলাইট (অ্যামোনিয়াম নাইট্রেট ও হাইড্রাজিন রকেট জ্বালানির সংমিশ্রণ)
(২)অ্যামাটল(অ্যামোনিয়াম নাইট্রেট ও টিএনটি)
(৩)অ্যামমোনাল(অ্যামোনিয়াম নাইট্রেট ও অ্যালুমিনিয়াম গুঁড়া)
(৪)অ্যামাটেক্স (অ্যামোনিয়াম নাইট্রেট, টিএনটি ও আরডিএক্স)
(৫)এএনএফও(অ্যামোনিয়াম নাইট্রেট ও জ্বালানি তেল)
(৬)ডিবিএক্স (অ্যামোনিয়াম নাইট্রেট, আরডিএক্স, টিএনটি ও অ্যালুমিনিয়াম গুঁড়ো)
(৭) টোভেক্স(অ্যামোনিয়াম নাইট্রেট এবং মিথাইল অ্যামোনিয়াম নাইট্রেট)
(৮)মাইনল (বিস্ফোরক) (অ্যামোনিয়াম নাইট্রেট, টিএনটি এবং অ্যালুমিনিয়াম গুঁড়া)
৯৪% অ্যামোনিয়াম নাইট্রেট ও ৬% জ্বালানির মিশ্রণ এএনএফও শিল্পকারখানায় বিস্ফোরক, কয়লা ও ধাতু খননকার্যে ব্যবহৃত হয়। এনএফওর স্বল্পমূল্য ও ব্যবহারোপযোগিতার কারণে শিল্পক্ষেত্রে এর প্রভূত ব্যবহার বিদ্যমান।
মার্কিন যুক্তরাষ্ট্রের উইসকনসিন অঙ্গরাজ্যের ম্যাডিসন শহরে ১৯৭০ সালের স্টার্লিং হল বোমা বিস্ফোরণ, ১৯৯৫ সালের ওকলোহামা সিটি বোমা বিস্ফোরণ, ২০১১ সালের দিল্লি ও অসলো বোমা বিস্ফোরণ ও ২০১৩ সালের হায়দ্রাবাদ বিস্ফোরণের জন্য অ্যামোনিয়াম নাইট্রেট দায়ী।
মৈত্রী সেতু
বাংলাদেশ-ভারত মৈত্রী সেতু-১ বা সংক্ষেপে মৈত্রী সেতু হল বাংলাদেশ-ভারত সীমান্ত গঠনকারী ফেনী নদীর উপরে অবস্থিত একটি অর্থনৈতিকভাবে গুরুত্বপূর্ণ সেতু যা উত্তর-পূর্ব ভারতীয় রাজ্য ত্রিপুরার সাথে সার্বভৌম রাষ্ট্র বাংলাদেশের স্থলসংযোগ স্থাপন করেছে। ১.৯ কিলোমিটার দীর্ঘ এই সেতুটি ভারতের ত্রিপুরা রাজ্যের সাব্রুম শহর এবং বাংলাদেশের পার্বত্য খাগড়াছড়ি জেলার রামগড় উপজেলাকে সংযুক্ত করেছে।
ইতিহাস
২০১৫ সালে সেতুটি নির্মাণকাজ শুরুর ঘোষণা দেওয়া হয়। ঐ বছরের জুন মাসে ভারতের প্রধানমন্ত্রী নরেন্দ্র মোদী এবং বাংলাদেশের প্রধানমন্ত্রী শেখ হাসিনা সেতুটির ভিত্তিপ্রস্তর স্থাপন করেন।
সেতু নির্মাণ এবং বাংলাদেশ ও ভারত উভয় পার্শ্বে সেতু-অভিমুখী সড়কগুলি নির্মাণের সমস্ত ব্যয় ভারত সরকার বহন করে। ত্রিপুরা রাজ্যের গণপূর্ত বিভাগ প্রকল্পটি নির্বাহ করার দায়িত্বে নিয়োগপ্রাপ্ত হয়। প্রকল্পটি সমাপ্ত করতে ব্যয় হয় আনুমানিক ১৩৩ কোটি ভারতীয় রুপি। ২০২১ সালের ৯ই মার্চ ভারতের প্রধানমন্ত্রী নরেন্দ্র মোদী ও বাংলাদেশের প্রধানমন্ত্রী শেখ হাসিনা একটি ভিডিও সম্মেলনের মাধ্যমে সেতুটি উদ্বোধন করেন। ভারত ও বাংলাদেশের মধ্য ক্রমবর্ধমান বন্ধুত্বপূর্ণ দ্বিপাক্ষিক সম্পর্কের প্রতীক হিসেবে সেতুটির নাম দেওয়া হয় "মৈত্রী সেতু"।
বৈশিষ্ট্য
সীমান্তের দুই পাড়ে ৪১২ মিটার দীর্ঘ সেতু এবং সঙ্গে ১ হাজার ৪৭৬ মিটার সংযোগকারী সড়ক নির্মাণের জন্য ৮২ কোটি ৬৭ লাখ রুপির দরপত্র অনুমোদিত হয়েছিল। ফেনীর ওপর নির্মিত মূল সেতুটি ১৮০ মিটারের। দুই পাড়ে সেতু রয়েছে ৯০ মিটার করে। সেতুর সঙ্গে ২৩২ মিটারের সহযোগী সেতু রয়েছে। সহযোগী সেতুর ১৭৭ মিটার বাংলাদেশে ও ২৭.৫ মিটার ভারতে পড়েছে। সংযোগ সড়কের ২৮৩ মিটার বাংলাদেশে ও ১,১৯৩ মিটার ভারতে পড়েছে।
২০২২ সার্বিয়া ক্রিকেট দলের বুলগেরিয়া সফর
সার্বিয়া পুরুষ ক্রিকেট দল ২০২২ সালের জুন মাসে চারটি টোয়েন্টি২০ আন্তর্জাতিক (টি২০আই) ম্যাচ খেলার জন্য বুলগেরিয়া সফর করে। সিরিজটি সফিয়া টোয়েন্টি২০ টুর্নামেন্টের ২০২২ সালের আসর হিসেবে গণ্য হয়। সিরিজের ম্যাচগুলো সফিয়ার জাতীয় ক্রীড়া অ্যাকাডেমির ক্রিকেট মাঠে অনুষ্ঠিত হয়। সিরিজটি উভয় দলের জন্য ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের উপআঞ্চলিক টুর্নামেন্টসমূহের প্রস্তুতি হিসেবে গণ্য হয়। সিরিজে বুলগেরিয়া ৪–০ ব্যবধানে জয়ী হয়।
স্কোপোলামিন
স্কোপোলামিন, যা হায়োসিন, বা শয়তানের নিঃশ্বাস নামেও পরিচিত, একটি প্রাকৃতিক বা কৃত্রিমভাবে তৈরি ট্রোপেন অ্যালকালয়েড এবং অ্যান্টিকোলিনার্জিক ওষুধ, যা আনুষ্ঠানিকভাবে গতিজনিত অসুস্থতা এবং অপারেশন পরবর্তী বমি বমি ভাব এবং বমির চিকিৎসার জন্য ওষুধ হিসেবে ব্যবহৃত হয়। এটি কখনও কখনও মুখের লালা কমাতে অস্ত্রোপচারের আগে ব্যবহার করা হয়। ইনজেকশনের মাধ্যমে ব্যবহার করলে, প্রায় ২০ মিনিট পর প্রভাব শুরু হয় এবং ৮ ঘণ্টা পর্যন্ত স্থায়ী হয়। এটি মৌখিকভাবে এবং ট্রান্সডার্মাল প্যাচ হিসাবেও ব্যবহার করা যেতে পারে।
স্কোপোলামিন
স্কোপোলামিনের ওষুধে অনেকগুলি ব্যবহার রয়েছে যেখানে এটি চিকিৎসার জন্য কম মাত্রায় ব্যবহার করা হয়:
এটি কখনও কখনও একটি প্রিমেডিকেশন হিসাবে ব্যবহৃত হয়, (বিশেষ করে শ্বাসযন্ত্রের ট্র্যাক্টের নিঃসরণ কমাতে) অস্ত্রোপচারে, সাধারণত ইনজেকশন দ্বারা।
বুকের দুধ খাওয়ানো
স্কোপোলামাইন নিঃসরণ দ্বারা বুকের দুধে প্রবেশ করে ।যদিও স্তন্যপান করানোর সময় স্কোপোলামিনের সুরক্ষার নথিভুক্ত করার জন্য কোনও মানব গবেষণা নেই, তবে প্রস্তুতকারক সুপারিশ করেন যে স্কোপোলামাইন স্তন্যপান করানো মহিলাকে দেওয়া হলে সতর্কতা অবলম্বন করা উচিত।
বৃদ্ধ
স্কোপোলামাইন থেকে প্রতিকূল প্রভাবের সম্মুখীন হওয়ার সম্ভাবনা বয়স্কদের তুলনায় কম বয়সীদের মধ্যে বৃদ্ধি পায়।এই ঘটনাটি বিশেষ করে বয়স্ক ব্যক্তিদের জন্য সত্য যারা অন্যান্য বেশ কয়েকটি ওষুধ সেবন করছেন।এই শক্তিশালী অ্যান্টিকোলিনার্জিক প্রতিকূল প্রভাবগুলির কারণে এই বয়সের মধ্যে স্কোপোলামিন ব্যবহার এড়ানো উচিত, যা চিত্তভ্রংশের ঝুঁকি বৃদ্ধির সাথেও যুক্ত।
ফার্মোকোকাইনেটিক
স্কোপোলামিন প্রথম-পাস বিপাকের মধ্য দিয়ে যায় এবং প্রায় ২.৬% প্রস্রাবে অপরিবর্তিতভাবে নির্গত হয়। আঙ্গুরের রস স্কোপোলামিনের বিপাক হ্রাস করে ফলস্বরূপ প্লাজমা ঘনত্ব বৃদ্ধি করে।
বিরূপ প্রভাব
অস্বাভাবিক (০.১-১)% ঘটনা) প্রতিকূল প্রভাবগুলির মধ্যে রয়েছে:
বিরল (<০.১% ঘটনা) বিরূপ প্রভাব অন্তর্ভুক্ত:
অজানা ফ্রিকোয়েন্সি প্রতিকূল প্রভাব অন্তর্ভুক্ত:
আর্চডিউক ফ্রাঞ্জ ফার্দিনান্দের গুপ্তহত্যা
thumbnail|right|250px|Crowds on the streets in the aftermath of the [[Anti-Serb riots in Sarajevo, 29 June 1914.ONLINE EDUCATION IN BANGLA ]] সেরজেভো হত্যাকাণ্ড
১৯১৪ সালের ২৮ জুন, অস্ট্রিয়ার যুবরাজ আর্চডিউক ফ্রাঞ্জ ফার্দিনান্দ বসনিয়ার রাজধানী সারায়েভো সফরে যান। বসনিয়ার জাতীয়তাবাদী ‘’মাদা বস্না ‘’ গ্রুপের ৬ জন ঘাতক (Cvjetko Popović, Gavrilo Princip, Muhamed Mehmedbašić, Nedeljko Čabrinović, Trifko Grabež, Vaso Čubrilović) তাকে হত্যার উদ্দেশ্যে গাড়ী বহরের রাস্তায় দাড়িয়ে থাকে। প্রথমে কাব্রিনভিক, গাড়িতে একটি গ্রেনেড ছুড়ে মারে যা লক্ষ্যভ্রষ্ট হয় এবং আশেপাশের লোকজন আহত হয়। ফার্দিনান্দের গাড়িবহর চলতে থাকে। গাড়ির গতি বেশি থাকায় দ্বিতীয় ঘাতকও ব্যর্থ হয়।
প্রায় ঘণ্টাখানেক পরে ফ্রাঞ্জ ফার্দিনান্দ, সারায়েভো হাস্পাতাল থেকে ফেরত আসার সময় গাড়িবহর ভুল করে ভিন্ন রাস্তায় প্রবেশ করে যেখানে কাকতালীয়ভাবে ঘাতক প্রিন্সিব দাঁড়িয়ে ছিলেন। প্রিন্সিব পিস্তল দিয়ে ফ্রাঞ্জ ফার্দিনান্দ ও তার স্ত্রী সোফি-কে গুলি করে ও তারা মারা যায়। অস্ট্রিয়াতে এর কোন প্রভাব লক্ষ্য করা যায়নি। ইতিহাসবিদ Zbyněk Zeman এর ভাষায় ‘’এই ঘটনার কোন প্রভাব অস্ট্রিয়াতে পরেনি। পরের দুইদিন (২৮ ও ২৯ জুন) ভিয়েনার জনতা গান শুনে আর মদ খেয়েছে যেন কিছু ঘটেনি।"
নাজিরপুর কলেজ
নাজিরপুর কলেজ পিরোজপুর জেলার নাজিরপুর উপজেলা সদরে অবস্থিত একটি উচ্চমাধ্যমিক ও স্নাতক ডিগ্রী প্রদানকারী প্রাচীন শিক্ষাপীঠ।
খেলার মাঠ
নাজিরপুর কলেজে রয়েছে একটি সুবিশাল ফুটবল মাঠ। সেখানে বছরে বিভিন্ন টুর্নামেন্ট অনুষ্ঠিত হয়।
একাডেমিক বিষয়
নাজিরপুর কলেজে উচ্চমাধ্যমিকের পাশাপাশি স্নাতকের বিষয়েও শিক্ষার্থীগণ অধ্যায়ন করছে।
জ্যাক ম্যাকব্রায়ান
জন জ্যাক ক্রফোর্ড উইলিয়াম ম্যাকব্রায়ান (Jack MacBryan; জন্ম: ২২ জুলাই, ১৮৯২ - মৃত্যু: ১৪ জুলাই, ১৯৮৩) উইল্টশায়ারের বক্স এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৪ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেছেন জ্যাক ম্যাকব্রায়ান। দলে তিনি মূলতঃ ডানহাতি ব্যাটসম্যান হিসেবে খেলতেন।
বিশ্বযুদ্ধে অংশগ্রহণ
এক্সটার স্কুলে অধ্যয়ন করেছেন তিনি। সেখানেই ক্রিকেট খেলায় হাতেখড়ি হয় তার। ১৯১১ সালে বিদ্যালয় দলের অধিনায়কের দায়িত্ব পেয়েছিলেন। বিদ্যালয় জীবন শেষে সমারসেট লাইট ইনফ্যান্ট্রিতে যোগদান করেন।
১৯১৪ সালে প্রথম বিশ্বযুদ্ধ শুরু হবার একমাস পরই কেতুর যুদ্ধে গুরুতরভাবে আহত হন ও পরবর্তীতে ধৃত হন। যুদ্ধের বাদ-বাকী সময় যুদ্ধবন্দী হিসেবে আটক ছিলেন। যুদ্ধের পর তিনি ছাড়া পান ও ক্যামব্রিজের জেসাস কলেজে ভর্তি হন। ১৯২০ সালে ক্রিকেট খেলায় ব্লু লাভ করেন।
কাউন্টি ক্রিকেট
১৯১১ থেকে ১৯৩৬ সময়কালে সমারসেট দলের পক্ষে কাউন্টি ক্রিকেটে অংশগ্রহণ করেছিলেন তিনি। এ সময়কালে দশ সহস্রাধিক প্রথম-শ্রেণীর রান তুলতে পেরেছিলেন জ্যাক ম্যাকব্রায়ান। এছাড়াও, কেমব্রিজ বিশ্ববিদ্যালয়ের পক্ষে খেলেছেন।
টেস্ট ক্রিকেট
২৬ জুলাই, ১৯২৪ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে জ্যাক ম্যাকব্রায়ানের। এটিই তার একমাত্র টেস্টে অংশগ্রহণ ছিল। তবে, ঐ টেস্টের পরিসংখ্যানগত দিক দিয়ে অদৃশ্য অবস্থায় রয়েছেন। ওল্ড ট্রাফোর্ডে অনুষ্ঠিত টেস্টে সফরকারী দক্ষিণ আফ্রিকার বিপক্ষে খেলাটি বৃষ্টিবিঘ্নিত হয়। ফলশ্রুতিতে, একমাত্র টেস্ট ক্রিকেটার হিসেবে দীর্ঘ ৬৬.৫ ওভার মাঠে অবস্থান করেও না ব্যাট, না বোল্ড, না ফিল্ডার হিসেবে কোন আউটের সাথে সম্পর্ক ছিল তার। এরপর আর তিনি কোন টেস্টে অংশগ্রহণের সুযোগ লাভ করেননি।
অর্জনসমূহ
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯২৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
ক্রিকেটের পাশাপাশি হকি খেলায়ও পারদর্শীতা দেখিয়েছেন তিনি। ১৯২০ সালে বেলজিয়ামের অ্যান্টওয়ার্পে অনুষ্ঠিত গ্রীষ্মকালীন অলিম্পিক প্রতিযোগিতায় গ্রেট ব্রিটেন ও আয়ারল্যান্ডের প্রতিনিধিত্ব করেন। ঐ প্রতিযোগিতায় তার দল স্বর্ণপদক জয় করেছিল।
১৪ জুলাই, ১৯৮৩ তারিখে ৯১ বছর বয়সে ক্যামব্রিজে জ্যাক ম্যাকব্রায়ানের দেহাবসান ঘটে।
হ্যামলেট
থাম্ব
হ্যামলেট বা দ্য ট্র্যাজেডি অফ হ্যামলেট, প্রিন্স অব ডেনমার্ক সংক্ষেপে হ্যামলেট নামে বহুল পরিচিত একটি শেক্সপিয়রীয় ট্র্যাজেডি যা ১৫৯৯ এবং ১৬০১ সালের মাঝে কোন একসময় রচিত হয়েছিল। এটি ২৯,৫৫১ টি শব্দ নিয়ে শেক্সপিয়র রচিত সবচেয়ে দীর্ঘতম নাটক। ডেনমার্ক সাম্রাজ্যের পটভূমিতে রচিত নাটকটি যুবরাজ হ্যামলেট ও তার চাচা ক্লদিয়াসের বিরুদ্ধে প্রতিশোধ স্পৃহাকে কেন্দ্র করে আবর্তিত হয়েছে যিনি সিংহাসন দখলের জন্য হ্যামলেটের পিতাকে হত্যা করেছিলেন এবং হ্যামলেটের জন্মদাত্রী মাকে বিয়ে করেছিলেন।
হ্যামলেট কে বিশ্ব সাহিত্যের একটি অন্যতম শক্তিশালী এবং প্রভাব বিস্তারকারী সৃষ্টিকর্ম হিসেবে বিবেচনা করা হয় যার গল্পটি অসংখ্যবার বলবার পরও এর মাধুর্য অনিঃশেষ। অনেকেই তাদের লেখনীতে এর গল্পকে নানাভাবে ধারণ বা আত্মীকরণ বা এডাপ্ট করেছেন। শেক্সপিয়ারের জীবনে হ্যামলেট ছিল সবচেয়ে সফল ও জনপ্রিয় ট্র্যাজেডি নাটকগুলোর মধ্যে একটি। সেই সাথে ১৮৭৯ সাল থেকে বর্তমান অব্দি রয়্যাল শেকসপিয়ার কোম্পানি ও এর উত্তরসূরি স্ট্র্যাটফোর্ড-আপন-এভন এর তালিকার শীর্ষে থাকা সবচেয়ে বেশিবার মঞ্চায়িত নাটকও এটি। জোহান ওলফগ্যাঙ ভন গ্যোয়েটে, চার্লস ডিকেন্স থেকে শুরু করে জেমস জথেস এবং আইরিস মুরডক পর্যন্ত বহু লেখক নাটকটি দ্বারা অনুপ্রাণিত হয়েছেন। সিনডারেলা র পর এটিই বিশ্বে সবচেয়ে বেশিবার চিত্রায়িত গল্প।
শেকসপিয়ারের হ্যামলেট এর মূল গল্পটি উৎসারিত হয়েছিল খুব সম্ভবত  এমলেথ নামক একটি উপকথা থেকে অনুপ্রাণিত হয়ে যা ১৩ শতকের কাহিনীকার স্যাক্সো গ্রামাটকাসের রচিত গেস্টা ডেনোরামে সংকলিত রয়েছে। পরবর্তীতে ১৬ শতকের পণ্ডিত ফ্রাঙ্কোয়েস ডি বেলফরেস্টও গল্পটি পুনরায় বলেছেন। শেকসপিয়ার সম্ভবত এলিজাবেথান নাটক ' উর-হ্যামলেট ' দ্বারাও আকৃষ্ট হয়ে থাকেতে পারেন। যদিও কিছু কিছু পণ্ডিত মনে করেন শেকসপিয়ারই মূলত ' উর-হ্যামলেট '  রচনা করেছিলেন এবং পরে একে সংস্কার করে আজকের  'হ্যামলেট'  নাটকে রূপদান করেন। তৎকালীন কিংবদন্তি অভিনেতা রিচার্ড বার্বেজকে মূল চরিত্র হিসেবে কল্পনা করে তিনি বিয়োগান্ত নাটকটি সাজিয়েছিলেন। আর রচিত হওয়ার পর গত চারশ বছর ধরে প্রতিটি শতাব্দীতে হ্যামলেট চরিত্রটি অগণিত কিংবদন্তি অভিনেতা স্বরূপ দিয়ে আসছেন।
নাটকটির ভিন্ন ভিন্ন তিনটি আদি ভার্সন বা রূপ এখন পর্যন্ত বর্তমান আছে: ফার্স্ট কোয়ার্টো (কিউ ১, ১৬০৩); সেকেন্ড কোয়ার্টো (কিউ ২, ১৬০৪) এবং ফার্স্ট ফোলিও (এফ ১, ১৬২৩)। প্রতিটি ভার্সন কথোপকথন ও পরিপূর্ণ চিত্রায়ন সংবলিত এবং পরস্পর থেকে পৃথক। নাটকটির কাঠামো ও চরিত্রায়নের গভীরতা স্বাভাবিকভাবেই সূক্ষ্ম পর্যবেক্ষণকে প্রাণিত করেছে। যেমন, হ্যামলেট কেন তার চাচাকে হত্যা করতে গিয়ে দ্বিধা করেছিলেন: শতাব্দী পুরোনো এই বিতর্কের প্রসঙ্গটিই উদাহরণ হিসেবে বলা যেতে পারে। অনেকের কাছে বিষয়টি নিতান্তই নাটকের প্লট প্রলম্বিত করবার একটি চেষ্টা মাত্র। আবার বাকিরা একে ঠান্ডা মাথায় হত্যা করা, পরিকল্পিত প্রতিশোধ এবং ব্যর্থ আকাঙ্খার মতো জটিল দার্শনিক ও নৈতিক বিষয়গুলোর নাট্যরূপ হিসেবেও ব্যাখ্যা করতে চাইছেন। খুব সম্প্রতি মনোবিশ্লেষণবাদী সমালোচকরা হ্যামলেটের অবচেতনামূলক বা অসচেতন আকাঙ্খাগুলো নিয়ে গবেষণা করছেন। অন্যদিকে ওফেলিয়া ও গারট্রুডের মতো প্রায়-হীনভাবে উপস্থাপিত চরিত্রগুলো নিয়েও নারীবাদী সমালোচকেরা নতুন করে ভাবছেন।
প্রথম অঙ্ক
হ্যামলেটের মূল চরিত্র ডেনমার্কের যুবরাজ হ্যামলেট সম্প্রতি নিহত রাজা হ্যামলেটের পুত্র এবং তার পিতার ভাই ও রাজ্যের উত্তরসূরি হিসেবে সদ্য রাজা হওয়া ক্লদিয়াসের ভাইপো। ক্লদিয়াস তাড়াহুড়ো করে রাজা হ্যামলেটের বিধবা স্ত্রী ও যুবরাজ হ্যামলেটের মা গারট্রুডকে বিয়ে করেন এবং সিংহাসন দখল করে নেন। প্রতিবেশী রাজ্য নরওয়ের সাথে ডেনমার্কের দীর্ঘদিনের বিরোধ চলছে। রাজা হ্যামলেট কয়েক বছর আগে সেখানে এক যুদ্ধে নরওয়ের রাজা ফোর্টিনব্রাসকে হত্যা করেছিলেন। যদিও ডেনমার্ক নরওয়েকে পরাজিত করেছিল এবং নরওয়েজিয়ান সিংহাসন কিং ফোর্টিনব্রাসের রুগ্ন ভাইয়ের দায়িত্বে পড়েছিল তবু ডেনমার্ক আশঙ্কা করেছিল যে মৃত নরওয়ের রাজার পুত্র প্রিন্স ফোর্টিনব্রাসের নেতৃত্বে একটি আক্রমণ শীঘ্রই আসন্ন।
একদিন এক শীতের রাতে ডেনিশ রাজদুর্গ এলসিনোরের উপদ্বীপে প্রহরী বার্নার্ডো আর মার্সেলাস তাদের সম্প্রতি দেখা এক প্রেতাত্মাকে নিয়ে আলোচনা করছিল যে কিনা হুবহু প্রয়াত রাজা হ্যামলেটের মতো দেখতে এবং এ ঘটনা দেখার জন্য তারা যুবরাজ হ্যামলেটের বন্ধু হোরেশিওকে ডেকে নিয়ে আসে।  এরপর তিনজনই আবার সেই প্রেতাত্মাকে দেখতে পাওয়ার পর তারা বিষয়টি যুবরাজ হ্যামলেটকে জানানোর শপথ নেয়।
পরের দিন যখন রাজসভা সমবেত হচ্ছিল এবং রাজা ক্লদিয়াস ও রানি গারট্রুড তাদের প্রবীণ উপদেষ্টা পোলোনিয়াসের সাথে রাষ্ট্রের বিভিন্ন বিষয় নিয়ে আলোচনা করছিলেন তখন হ্যামলেটকে বেশ আড়ষ্ট দেখাচ্ছিল। সভা চলাকালে ক্লদিয়াস পোলোনিয়াসের ছেলে লেয়ার্তেসকে ফ্রান্সের স্কুলে ফিরে যাওয়ার অনুমতি দেন এবং নরওয়ের রাজাকে ফোর্টিনব্রাস সম্পর্কে অবহিত করার জন্য দূত প্রেরণ করেন। পিতা হারানোর শোকে খুব মুষড়ে পড়ায় হ্যামলেটকে খানিকটা  তিরস্কারই করলেন ক্লদিয়াস এবং উইটেনবার্গে তার স্কুলে ফিরে যেতেও নিষেধ করলেন। সভা শেষ হওয়ার পরে, হ্যামলেট তার বাবার মৃত্যু এবং তার মায়ের তাৎক্ষণিক পুনর্বিবাহ সম্পর্কে হতাশা ব্যক্ত করেন। পরে হোরেশিওর কাছ থেকে প্রেতাত্মা দেখার ঘটনাটি জানার পর হ্যামলেট নিজেই সেটি স্বচক্ষে দেখার সিদ্ধান্ত নেন।
এদিকে পোলোনিয়াসের পুত্র লেয়ার্তেস ফ্রান্সে যাওয়ার উদ্দেশ্যে যখন প্রস্তুতি নিচ্ছিলেন, পোলোনিয়াস তাকে পরামর্শ দিলেন তিনি যেন নিজের স্বার্থের কথা সবসময় চিন্তা করেন। পোলোনিয়াসের কন্যা ওফেলিয়া হ্যামলেটের প্রতি তার ভালোলাগা প্রকাশ করলে লেয়ার্টেস তাকে যুবরাজ থেকে দূরে থাকতে সাবধান করে দেন এবং পোলোনিয়াসও তাকে যুবরাজের সাহচর্য ত্যাগ করতে নির্দেশ দেন। সেই রাতে রাজদুর্গে হ্যামলেটের সামনে প্রেতাত্মা উপস্থিত হয়ে জানায় যে তাকে ক্লডিয়াস খুন করেছে এবং হ্যামলেটের উচিত এর প্রতিশোধ গ্রহণ করা। হ্যামলেট সম্মত হলে প্রেতাত্মা অদৃশ্য হয়ে যায়। ‌এরপর যুবরাজ হোরেশিও এবং প্রহরীদের কাছে গিয়ে জানান যে এখন থেকে তিনি এলোমেলো আচরণ করার পরিকল্পনা করেছেন অর্থাৎ তিনি পাগল হয়ে গেছেন এমন ভান করবেন এবং হ্যামলেটের এই প্রতিশোধ পরিকল্পনা গোপনে রাখার জন্য তারা সবাই শপথ করে; যদিও প্রেতাত্মার কথার ওপর কতটা নির্ভর করা যায় সে বিষয়ে হ্যামলেট নিজেই অনিশ্চিত ছিলেন।
দ্বিতীয় অঙ্ক
এরপর ওফেলিয়া তার বাবার কাছে ছুটে আসেন এবং জানান যে হ্যামলেট গত রাতে তার বাড়িতে অর্ধ-পোশাক পরিহিত অবস্থায় এসেছিলেন এবং উদভ্রান্তের মতো আচরণ করছিলেন। পোলোনিয়াস হ্যামলেটের পাগলামীর জন্য তাদের প্রেমকে দোষারোপ করেন এবং ক্লদিয়াস ও গারট্রুডকে বিষয়টি জানানোর মনস্থ করেন। তিনি যখন সেজন্য সভায় প্রবেশ করলেন, রাজা এবং রানী রোজেনক্র্যান্টজ এবং গিলডেনস্টার্ন নামে দুজন শিক্ষার্থীকে এলসিনোরে স্বাগত জানানো মাত্রই শেষ করেছেন যারা হ্যামলেটের সহপাঠী ছিল। রাজ দম্পতি হ্যামলেটের মেজাজ এবং আচরণের কারণগুলি তদন্ত করার জন্য শিক্ষার্থীদের অনুরোধ করেন। এদিকে অপেক্ষারত পোলোনিয়াস শুনলেন নরওয়ের বার্তাবাহকরা ক্লদিয়াসকে জানাচ্ছে যে, নরওয়ের রাজা যুবরাজ ফোর্টিনব্রাসকে তার বাবার যুদ্ধ পুনরায় লড়াইয়ের চেষ্টার জন্য তিরস্কার করেছেন। ফোর্টিনব্রাস যে বাহিনীকে ডেনমার্কের বিরুদ্ধে পদযাত্রা করার জন্য নিযুক্ত করেছিল তাদের পোল্যান্ডের বিরুদ্ধে প্রেরণ করা হবে, যদিও তাদের ডেনিশ অঞ্চল দিয়েই সেখানে পৌঁছুতে হবে।
পোলোনিয়াস ক্লদিয়াস ও গারট্রুডকে হ্যামলেটের আচরণ সম্পর্কিত তাঁর ধারণা জানান এবং আরও তথ্য জানতে রাজদুর্গের একটি হলে হ্যামলেটের সাথে কথা বলেন। হ্যামলেট উন্মাদের ভান করতে থাকেন এবং পোলোনিয়াসকে একরকম অপমানই করেন। রোজেনক্র্যান্টজ এবং গিল্ডেনস্টার্ন এলে হ্যামলেট তার "বন্ধুবান্ধব" কে উষ্ণ অভ্যর্থনা জানান, তবে দ্রুতই তিনি বুঝতে পারেন যে তারা আসলে গুপ্তচর। হ্যামলেট স্বীকার করেন যে তিনি তার পরিস্থিতি নিয়ে বেশ বিচলিত কিন্তু আসল কারণটি বলতে অস্বীকৃতি জানান এবং মন্তব্য করেন "মানুষ কত অদ্ভুত!" রোজেনক্র্যান্টজ এবং গিল্ডেনস্টার্ন হ্যামলেটকে বলেন যে, তারা অভিনেতাদের একটি দল নিয়ে এসেছেন যাদের সাথে এলসিনোর ভ্রমণের সময়ই দেখা হয়েছিল। ছদ্মবেশী বন্ধুদের বিদায় দিয়ে অভিনেতাদের স্বাগত জানানোর পর হ্যামলেট তাদের ট্রোজান যুদ্ধের চূড়ান্ত পর্বে রাজা প্রিয়াম এবং কুইন হেকুবার মৃত্যুর বিষয়ে সোলিলোকি বা একক কথোপকথন করতে বলেন। তাদের উপস্থাপনায় মুগ্ধ হয়ে হ্যামলেট "গনজাগো হত্যা" নাটকটি মঞ্চে মঞ্চস্থ করার পরিকল্পনা করেন, যেটি তার পিতাকে হত্যার অনুকরণে সাজানো হবে, যাতে প্রেতাত্মার গল্পের সত্যতা মেলে আবার ক্লদিয়াদসের প্রতিক্রিয়া দেখেও যেন বোঝা যায় তিনি কি সত্যিই অপরাধী নাকি নিরপরাধ।
তৃতীয় অঙ্ক
পোলোনিয়াস ওফেলিয়াকে হ্যামলেটের সব প্রেমের চিঠি এবং উপহার ফিরিয়ে দিতে বাধ্য করেন। আর পুরো ব্যাপারটি তিনি এবং ক্লদিয়াস দূর থেকে প্রত্যক্ষ করেন হ্যামলেটের প্রতিক্রিয়া লক্ষ্য করার জন্য। হ্যামলেট হলে একাকী হাঁটছেন এবং এদিকে 'হবে কি হবে না' এই গভীর দ্বন্দ্বে রাজা ও পোলোনিয়াস ওফেলিয়ার প্রবেশের অপেক্ষায় । ওফেলিয়া যখন হ্যামলেটের কাছে জিনিসগুলো ফেরত দেওয়ার চেষ্টা করেন, হ্যামলেট তার বিরুদ্ধে অশ্লীলতার অভিযোগ তোলেন এবং চিৎকার করে বললেন, 'যাও, পতিতালয়ে থাক গিয়ে!'। যদিও এটি স্পষ্ট নয় যে এটি কি উন্মাদনার প্রকাশ ছিল নাকি প্রকৃত হতাশার। এদিকে তাঁর প্রতিক্রিয়ার মধ্য দিয়ে ক্লদিয়াস নিশ্চিত হন যে হ্যামলেট প্রেমের জন্য পাগল নন। এর কিছু পরই, হ্যামলেট নির্দেশিত নাটকটি দেখার জন্য সবাই রাজসভায় সমবেত হল। সেখানে রাজা চরিত্রের অভিনেতার কানে তারই প্রতিদ্বন্দ্বী কর্তৃক বিষ ঢালতে দেখে ক্লদিয়াস হঠাৎ উঠে পড়ে ঘর থেকে দৌড়ে বের হয়ে যান; আর হ্যামলেটের জন্য এটিই ছিল তার চাচার অপরাধের প্রমাণ।
এ আয়োজনের ব্যাখ্যা দেওয়ার জন্য গারট্রুড হ্যামলেটকে তার চেম্বারে ডেকে পাঠান। এদিকে, ক্লদিয়াস নিজেই নিজের সাথে কথা বলছেন, যেহেতু এখনও তার অধিকারে অজস্র সম্পত্তি: তার ভাইয়ের মুকুট এবং স্ত্রী তার অধিকারে রয়েছে সেখানে তার তো অনুতপ্ত হওয়ার কোন সুযোগই নেই। । তিনি হাঁটু গেড়ে বসলেন। হ্যামলেট তার মায়ের সাথে দেখা করতে যাওয়ার পথে, ক্লদিয়াসের পেছনে অলক্ষ্যে এসে দাঁড়ালেন কিন্তু তাকে হত্যা করলেন না, কারণ প্রার্থনারত ক্লদিয়াসকে হত্যা করলে খুব সহজেই তিনি স্বর্গে চলে যাবেন অথচ তার বাবার প্রেতাত্মা এখনও যন্ত্রণাতেই আটকে আছে। রানির শোবার ঘরে, হ্যামলেট এবং গারট্রুডের তীব্র লড়াই হল। এদিকে পর্দার আড়াল থেকে কান পেতে থাকা পোলোনিয়াস হঠাৎ সাহায্যের জন্য চিৎকার করে ওঠেন এবং গারট্রুডকে নিজের আত্মরক্ষা করতে বলেন, কারণ তার মনে হচ্ছিল হ্যামলেট গারট্রুডকে হত্যা করতে চাচ্ছেন।
হ্যামলেট, ক্লদিয়াস মনে করে এলোপাথাড়ি ছুরিকাঘাত করলেন, কিন্তু পর্দা সরানোর পর দেখলেন ভুলবশত তিনি পোলোনিয়াসকে হত্যা করে ফেলেছেন। ক্রোধে হ্যামলেট তার মাকে নির্মমভাবে ক্লদিয়াসের কুচক্র সম্পর্কে অজ্ঞতার জন্য অপমান করে বসেন। কিন্তু এসময় প্রেতাত্মা প্রবেশ করে নিষ্ক্রিয়তা ও কঠোর শব্দ প্রয়োগের জন্য হ্যামলেটকে তিরস্কার করে। প্রেতাত্মাকে দেখতে বা শুনতে না পাওয়ায়, গারট্রুড হ্যামলেটের অদৃশ্যের সাথে কথোপকথনকে তার উন্মাদনারই আরেকটি প্রমাণ হিসাবে গ্রহণ করেন। আর রানিকে ক্লদিয়াসের সাথে না ঘুমানোর জন্য অনুরোধ করে হ্যামলেট পোলোনিয়াসের মৃতদেহ টানতে টানতে প্রস্থান করেন।
চতুর্থ অঙ্ক
হ্যামলেট কোথায় পোলোনিয়াসের দেহটি লুকিয়ে রেখেছেন তা নিয়ে ক্লদিয়াসের সাথে কৌতুক করেন এবং এতে রাজা তার জীবনের আশঙ্কায় রোজক্র্যান্টজ এবং গিল্ডেনস্টারকে ইংল্যান্ডে হ্যামলেটকে সঙ্গ দিতে পাঠান আর সাথে ইংরেজ রাজার জন্য একটি সিলযুক্ত চিঠি দিয়ে দেন যাতে হ্যামলেটকে দ্রুত মৃত্যুদণ্ড দেবার অনুরোধ করা হয়।
পোলোনিয়াসের মৃত্যুতে শোকে বিহ্বল ওফেলিয়া এলসিনোরে এলোমেলো ঘুরে বেড়াচ্ছেন। বাবার মৃত্যু এবং বোনের পাগল হওয়ার খবরে ক্ষুব্ধ হয়ে লেয়ার্তেস ফ্রান্স থেকে ফিরে এলেন। ক্লদিয়াস লেয়ার্তেসকে নিশ্চিত করলেন যে হ্যামলেট এসব কিছুর জন্য সম্পূর্ণ দায়ী। তবে ক্লদিয়াসের পূর্ব পরিকল্পনাকে ব্যর্থ করে শীঘ্রই একটি চিঠি এল যে, হ্যামলেট ডেনমার্কে ফিরে ‌এসেছেন। ক্লদিয়াস তার কৌশল পরিবর্তন করলেন, দুজনের দ্বন্দ্ব মীমাংসার জন্য লেয়ার্তেস এবং হ্যামলেটের মধ্যে একটি অসি লড়াইয়ের প্রস্তাব দেন। লেয়ার্তেসকে একটি বিষযুক্ত তীক্ষ্ম তলোয়ার দেয়া হবে এবং যদি এটি ব্যর্থ হয় তবে ক্লদিয়াস হ্যামলেটকে অভিনন্দনের জন্য বিষযুক্ত ওয়াইন পান করতে দেবেন। এর মাঝে গারট্রুড এসে জানালেন যে ওফেলিয়া ডুবে গেছে, যদিও এটি আত্মহত্যা ছিল নাকি তার মানসিক বিকারের কারণে দুর্ঘটনা ঘটেছে তা স্পষ্ট নয়।
পঞ্চম অঙ্ক
হোরেশিও হ্যামলেটের কাছ থেকে একটি চিঠি পেলেন, যাতে লেখা ছিল, যুবরাজ তার ইংল্যান্ডগামী জাহাজে যে জলদস্যুরা হামলা করার চেষ্টা করেছিল তাদের সাথে সমঝোতা করে পালিয়ে গিয়েছিলেন। এক পর্যায়ে দুই বন্ধু আবারও একত্রিত হন। দুজন গোরখোদক ওফেলিয়ার কবর খননের সময় তার আপাত আত্মহত্যা নিয়ে আলোচনা করছিল এমন সময় হ্যামলেট হোরেশিওকে নিয়ে সেখানে এলেন। গোরখোদকদের একজন কবর থেকে হ্যামলেটের ছোটবেলার এক ভাঁড়ের খুলি তুলে আনলে হ্যামলেট তা নিয়ে বিদ্রুপ করলেন। খুলিটি হাতে নিয়ে মৃত্যু নিয়ে গভীর চিন্তায় ধীরে ধীরে বললেন, "হায়! দুর্ভাগা ইওরিক"। ওফেলিয়ার শেষকৃত্য মিছিল লেয়ার্তেসের নেতৃত্বে অকুস্থলে পৌঁছাল। হ্যামলেট এবং হোরেশিও প্রথমদিকে লুকিয়েছিলেন, কিন্তু যখন হ্যামলেট বুঝতে পারলেন যে, ওফেলিয়াকে দাফন করতে আনা হয়েছে তখন তিনি আত্মপ্রাকাশ করলেন এবং তার প্রতি নিজের ভালবাসা প্রকাশ করলেন। লেয়ার্তেস ও হ্যামলেট ওফেলিয়ার কবরের পাশেই লড়াই শুরু করেন, কিন্তু লড়াই ভেঙে যায়।